《风流子》
清代·陆求可

花前新酒绿，谁相劝、赖有莫愁声。正刻羽引商，移宫流徵，当筵一曲，宛转分明。

歌喉逞、萧萧林朩落，黯黯碧云凝。衣着缕金，扇低宝月，韩娥未去，梁上尘惊。

回风才唱罢，看栏畔浑似，秋后凄清。谁念丽娟魂断，不比秦青。

想花朝月夕，等闲度过，阳阿白雪，无限关情。引得周郎一顾，唤作春莺。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。